《澄江八景 其一 蓉城晓烟》
元代·俞远

落月昏昏城树白，山烟一带接闾居。天高楼鼓晴先觉，江近篝闾润不除。

刁斗营前看洗马，辘轳井上聚穿鱼。蓬莱有约蒲帆重，欲问麻姑借羽车。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。